РЕПУБЛИКА СРБИЈА

НАРОДНА СКУПШТИНА

01 Број 06-2/91-22

2. август 2022. године

Б е о г р а д

**З А П И С Н И К**

**ПРВЕ СЕДНИЦЕ НАРОДНЕ СКУПШТИНЕ РЕПУБЛИКЕ СРБИЈЕ У ТРИНАЕСТОМ САЗИВУ, ОДРЖАНЕ 1. И 2. АВГУСТА 2022. ГОДИНЕ**

Прва седница Народне скупштине почела је у 10,00 часова.

Првој седници Народне скупштине, у складу са чланом 3. Пословника Народне скупштине, председавао је Владета Јанковић, најстарији народни посланик, коме су у раду помагали по један најмлађи народни посланик са четири изборне листе које су добиле највећи број посланичких мандата и то: Никола Бокан, најмлађи народни посланик са Изборне листе АЛЕКСАНДАР ВУЧИЋ – Заједно можемо све, Павле Грбовић, најмлађи народни посланик са Изборне листе Мариника Тепић – Уједињени за победу Србије (Странка слободе и правде, Народна странка, Демократска странка, ДЗВМ – VMDK, Странка Македонаца Србије, Покрет слободних грађана, Удружени синдикати Србије „Слога“, Покрет за преокрет, Покрет Слободна Србија, Влашка странка), Дубравка Краљ, најмлађи народни посланик са Изборне листе ИВИЦА ДАЧИЋ – ПРЕМИЈЕР СРБИЈЕ и Јелена Богдановић, најмлађи народни посланик са Изборне листе ДР МИЛОШ ЈОВАНОВИЋ – НАДА ЗА СРБИЈУ – Српска коалиција НАДА – Национално демократска алтернатива – Демократска странка Србије (ДСС) – За Краљевину Србију (МОНАРХИСТИ) – Војислав Михаиловић, као и Вељко Одаловић, генерални секретар Народне скупштине и Срђан Смиљанић, заменик генералног секретара Народне скупштине.

 Отварајући Прву седницу Народне скупштине, председавајући је честитао народним посланицима на избору и поверењу које су им указали грађани Републике Србије и пожелео им успех у будућем раду, после чега је интонирана химна „Боже правде“.

 Председавајући је обавестио да седници, поред народних посланика, присуствују и Владимир Димитријевић, председник Републичке изборне комисије, Срђан Смиљанић, секретар Републичке изборне комисије, као и остали чланови и заменици чланова Републичке изборне комисије.

Председавајући је обавестио да, према подацима којима располаже Служба Народне скупштине, Првој седници присуствују 234 народна посланика и да, сагласно члану 105. став 1. Устава Републике Србије и члану 88. став 5. Пословника Народне скупштине, постоје услови за рад и одлучивање.

Председавајући је подсетио да Народна скупштина на Првој седници ради по дневном реду који је одређен чланом 101. Устава Републике Србије, чланом 16. Закона о Народној скупштини и чланом 4. Пословника Народне скупштине.

Сагласно наведеним одредбама, тако одређени дневни ред је следећи:

**1. Потврђивање мандата народних посланика,**

**2. Избор председника Народне скупштине,**

**3. Избор потпредседника Народне скупштине,**

**4. Именовање генералног секретара Народне скупштине,**

**5. Избор чланова радних тела Народне скупштине,**

**6. Избор чланова сталних парламентарних делегација у међународним институцијама.**

 Затим је Народна скупштина прешла на рад по дневном реду.

**1. тачка дневног реда – ПОТВРЂИВАЊЕ МАНДАТА НАРОДНИХ ПОСЛАНИКА**

Председавајући је подсетио народне посланике на одредбе чл. 5. и 6. Пословника Народне скупштине, којима је прописан начин и поступак потврђивања мандата народних посланика у Народној скупштини, као и на одредбу члана 101. став 4. Устава Републике Србије, према којој је Народна скупштина конституисана потврђивањем мандата две трећине народних посланика.

Затим је председавајући предложио да се у Комисију за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине, изаберу народни посланици:

 1. Александар Марковић,изабран са Изборне листе АЛЕКСАНДАР ВУЧИЋ – Заједно можемо све,

 2. проф. др Владимир Обрадовић, изабран са Изборне листе Мариника Тепић – Уједињени за победу Србије (Странка слободе и правде, Народна странка, Демократска странка, ДЗВМ – VMDK, Странка Македонаца Србије, Покрет слободних грађана, Удружени синдикати Србије „Слога“, Покрет за преокрет, Покрет Слободна Србија, Влашка странка) и

3. Угљеша Марковић, изабран са Изборне листе ИВИЦА ДАЧИЋ – ПРЕМИЈЕР СРБИЈЕ.

Народни посланици су, већином гласова (од 241 присутног народног посланика, 235 је гласало за, два против, а четири нису гласала), прихватила овај предлог, чиме је образована Комисија за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине.

Председавајући је обавестио народне посланике да ће Комисија одмах одржати седницу у сали I и након обраћања народним посланицима прекинуо рад седнице до пријема Извештаја Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине и одредио паузу од 60 минута.

После паузе, седница је настављена у 11 часова и 35 минута.

Председавајући је подсетио народне посланике да су уз сазив ове седнице примили Извештај Републичке изборне комисије о спроведеним изборима за народне посланике Народне скупштине, као и да им је, пре наставка седнице, уручен Извештај Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине.

Након што је известилац Комисије Александар Марковић обавестио да је свих 250 уверења о избору за народне посланике у сагласности са Извештајем Републичке изборне комисије о спроведеним изборима за народне посланике Народне скупштине, председавајући је, сагласно члану 130. Закона о избору народних посланика и члану 6. Пословника Народне скупштине, на основу Извештаја Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине, констатовао да је свих 250 уверења о избору за народне посланике у сагласности са Извештајем Републичке изборне комисије о спроведеним изборима за народне посланике Народне скупштине, чиме је потврђен мандат свим народним посланицима.

На тај начин, потврђен је мандат за 250 следећих народних посланика: Натан Албахари, Загорка Алексић, Мирослав Алексић, Иван Антић, Верољуб Арсић, проф. др Марко Атлагић, др Драгољуб Ацковић, Стефан Аџић, др Душан Бајатовић, др Живан Бајић, Небојша Бакарец, Раде Баста, др Муамер Бачевац, др Јелена Беговић, Ана Белоица, мр Игор Бечић, Јелена Богдановић, др Марко Богдановић, Наташа Богуновић, Сандра Божић, Милорад Бојовић, Милоратка Бојовић, Никола Бокан, Игор Брауновић, Ана Брнабић, др Жика Бујуклић, Бојана Букумировић, Дејан Булатовић, Славиша Булатовић, Андријана Васић, Дејана Васић, Радмила Васић, Јелисавета Вељковић, Жељко Веселиновић, Јанко Веселиновић, Горан Весић, Драгиња Влк, Марија Војиновић, Милимир Вујадиновић, Светозар Вујачић, Војислав Вујић, мр Данијела Вујичић, Момчило Вуксановић, Милош Вучевић, Миодраг Гавриловић, Владимир Гајић, Горица Гајић, Жика Гојковић, Павле Грбовић, др Данијела Грујић, проф. др Даница Грујичић, Тијана Давидовац, Золтан Дани, Ивица Дачић, Божидар Делић, Биљана Драгић, Никола Драгићевић, проф. др Зоран Драгишић, мр Милован Дрецун, Александра Ђанковић, доц. др Биљана Ђорђевић, Ђорђо Ђорђић, Владимир Ђукановић, Владан Ђукић, проф. др Владимир Ђукић, Милица Ђурђевић Стаменковски, Невена Ђурић, Розалија Екрес, Страхиња Ерац, мр Нинослав Ерић, Јелена Жарић Ковачевић, Томислав Жигманов, Владан Заграђанин, доц. др Марија Здравковић, Небојша Зеленовић, Зоран Зечевић, Усаме Зукорлић, Наташа Ивановић, Лепомир Ивковић, Дејан Игњатовић, проф. др Дејан Илић, Биљана Илић - Стошић, Енис Имамовић, Милован Јаковљевић, Владета Јанковић, Томислав Јанковић, Станислава Јаношевић, Крсто Јањушевић, Марија Јевђић, Далибор Јекић, проф. др Јелена Јеринић, Сања Јефић Бранковић, Миленко Јованов, Александар Јовановић, Бранимир Јовановић, Дарко Јовановић, Драган Јовановић, мр Јадранка Јовановић, Марија Б. Јовановић, Марија З. Јовановић, др Милош Јовановић, Наташа Јовановић, Стефан Јовановић, др Татјана Јовановић, проф. др Бранимир Јованчићевић, Немања Јоксимовић, Александар Југовић, др Јелена Калајџић, Шаип Камбери, Јасмина Каранац, Драгомир Карић, Иван Карић, Марко Кешељ, Елвира Ковач, Синиша Ковачевић, Роберт Козма, Јован Колунџија, Ђорђе Комленски, Мирослав Кондић, мр Иван Костић, Дубравка Краљ, Милан Кркобабић, Стефан Кркобабић, Селма Кучевић, Радомир Лазовић, прим. доц. др Дарко Лакетић, Сања Лакић, Миодраг Линта, Марина Липовац Танасковић, Драгана Лукић, Марија Лукић, проф. др Мирка Лукић - Шаркановић, др Зоран Лутовац, Смиљана Максимовић, Татјана Манојловић, Душан Марић, Сања Марић, Александар Марковић, Драган Марковић, Ксенија Марковић, Угљеша Марковић, Предраг Марсенић, др Александар Мартиновић, Јана Матеовић, Верољуб Матић, Татјана Матић, Гордана Матковић, др Нада Мацура, Маја Мачужић Пузић, Татјана Медвед, др Ђорђе Микетић, проф. др Тамара Миленковић Керковић, Милија Милетић, Срђан Миливојевић, мр Светлана Милијић, Горан Милић, Ђорђе Милићевић, Јелена Милошевић, Ана Миљанић, Драгана Миљанић, Александар Мирковић, др Ненад Митровић, Војислав Михаиловић, Марко Младеновић, др Угљеша Мрдић, Весна Недовић, Данијела Несторовић, Никола Нешић, Драган Николић, Ивана Николић, Милинка Николић, Милица Николић, Ратко Николић, Борислав Новаковић, Небојша Новаковић, Бошко Обрадовић, Владимир Обрадовић, Јасмина Обрадовић, Јелена Обрадовић, Милица Обрадовић, Александар Оленик, др Анна Орег, др Владимир Орлић, проф. др Ђорђе Павићевић, Лав-Григорије Пајкић, Јован Палалић, Биљана Пантић Пиља, Милош Парандиловић, Ивана Парлић, др Балинт Пастор, Снежана Пауновић, Татјана Пашић, Борислава Перић - Ранковић, Оља Петровић, Тамара Пилиповић, др Ненад Поповић, Борко Пушкић, Марина Рагуш, мр Дејан Раденковић, Стојан Раденовић, Милан Радин, Славица Радовановић, Дијана Радовић, Душан Радојевић, проф. др Зоран Радојичић, Душан Радосављевић, Никола Радосављевић, Марија Радуловић, Драгана Ракић, Санда Рашковић Ивић, Заим Реџеповић, Славиша Ристић, Маријан Ристичевић, Ненад Ристовић, Лазар Ристовски, проф. др Андреја Савић, Весна Савовић Петковић, Зоран Сандић, Дуња Симоновић Братић, Ивана Србуловић, Родољуб Станимировић, Ђорђе Станковић, Живота Старчевић, Верољуб Стевановић, Драгана Стевић, Звонимир Стевић, Борко Стефановић, Драган Стојановић, Сташа Стојановић, Момир Стојилковић, Душан Стојиљковић, хаџи Милорад Стошић, Наташа Тасић Кнежевић, Радован Тврдишић, Мариника Тепић, Бранислав Томашевић, мр Ненад Томашевић, др Александра Томић, Зоран Томић, Новица Тончев, Бојан Торбица, Жомбор Ујвари, проф. др Јахја Фехратовић, Виолета Филип, Дубравка Филиповски, Арпад Фремонд, Јасмин Хоџић, Небојша Цакић, Александар Чотрић и Дејан Шулкић.

Пошто је потврђен мандат свим народним посланицима, председавајући је, сагласно члану 101. став 4. Устава Републике Србије, констатовао да је Народна скупштина конституисана.

Након тога народни посланици су, сагласно члану 17. Закона о Народној скупштини, положили заклетву.

Првог дана рада, седница је завршена у 11 часова и 45 минута.

**Други дан рада – 2. август 2022. године**

Седница је почела у 10 часова и 10 минута.

Седници је, у складу са чланом 3. Пословника Народне скупштине, председавао Владета Јанковић, најстарији народни посланик, коме су у раду помагали по један најмлађи народни посланик са четири изборне листе које су добиле највећи број посланичких мандата и то: Никола Бокан, најмлађи народни посланик са Изборне листе АЛЕКСАНДАР ВУЧИЋ – Заједно можемо све, Павле Грбовић, најмлађи народни посланик са Изборне листе Мариника Тепић – Уједињени за победу Србије (Странка слободе и правде, Народна странка, Демократска странка, ДЗВМ – VMDK, Странка Македонаца Србије, Покрет слободних грађана, Удружени синдикати Србије „Слога“, Покрет за преокрет, Покрет Слободна Србија, Влашка странка), Дубравка Краљ, најмлађи народни посланик са Изборне листе ИВИЦА ДАЧИЋ – ПРЕМИЈЕР СРБИЈЕ и Јелена Богдановић, најмлађи народни посланик са Изборне листе ДР МИЛОШ ЈОВАНОВИЋ – НАДА ЗА СРБИЈУ – Српска коалиција НАДА – Национално демократска алтернатива – Демократска странка Србије (ДСС) – За Краљевину Србију (МОНАРХИСТИ) – Војислав Михаиловић, као и Вељко Одаловић, генерални секретар Народне скупштине и Срђан Смиљанић, заменик генералног секретара Народне скупштине.

 Председавајући је констатовао да, према службеној евиденцији, седници присуствује 168 народних посланика, а применом електронског система за гласање утврђено је да је у сали присутно 197 народних посланика, односно да је присутна већина од укупног броја народних посланика и да постоје услови за рад Народне скупштине у смислу члана 88. став 5. Пословника Народне скупштине.

 Према евиденцији Службе Народне скупштине, седници нису присуствовали, а нису обавестили о спречености, народни посланици: проф. др Даница Грујичић, Томислав Жигманов, др Милош Јовановић, Смиљана Максимовић, Гордана Матковић, Борислава Перић – Ранковић, Марија Радуловић, Лазар Ристовски и Бранислав Томашевић.

Након тога, председавајући је обавестио да су у Народној скупштини, сагласно члану 22. Пословника, образоване следеће посланичке групе:

* Посланичка група „АЛЕКСАНДАР ВУЧИЋ – ЗАЈЕДНО МОЖЕМО СВЕ“. За председника Посланичке групе одређен је народни посланик Миленко Јованов, а за његовог заменика народни посланик Марина Рагуш;
* Посланичка група ИВИЦА ДАЧИЋ - Социјалистичка партија Србије (СПС). За председника Посланичке групе одређен је народни посланик Ивица Дачић, а за његовог заменика народни посланик Ђорђе Милићевић;
* Посланичка група УЈЕДИЊЕНИ – ССП, ПСГ, СИНДИКАТ СЛОГА, ПЗП. За председника Посланичке групе одређена је народни посланик Мариника Тепић, а за њеног заменика народни посланик Павле Грбовић;
* Посланичка група НАДА – НОВИ ДСС - ПОКС. За председника Посланичке групе одређен је народни посланик др Милош Јовановић, а за његовог заменика народни посланик Војислав Михаиловић;
* Посланичка група Народна странка. За председника Посланичке групе одређен је народни посланик Мирослав Алексић, а за његовог заменика народни посланик Стефан Јовановић;
* Посланичка група Српска странка Заветници. За председника Посланичке групе одређена је народни посланик Милица Ђурђевић Стаменковски, а за њеног заменика народни посланик Никола Драгићевић;
* Посланичка група ДЕМОКРАТСКА СТРАНКА - ДС. За председника Посланичке групе одређен је народни посланик др Зоран Лутовац, а за његовог заменика народни посланик Драгана Ракић;

* Посланичка група ЈЕДИНСТВЕНА СРБИЈА. За председника Посланичке групе одређен је народни посланик Драган Марковић, а за његовог заменика народни посланик Живота Старчевић;
* Посланичка група МОРАМО - ЗАЈЕДНО. За председника Посланичке групе одређен је народни посланик Небојша Зеленовић, а за његовог заменика народни посланик Александар Јовановић;
* Посланичка група Социјалдемократска партија Србије. За председника Посланичке групе одређен је народни посланик Бранимир Јовановић, а за његовог заменика народни посланик др Муамер Бачевац;
* Посланичка група ПУПС – Солидарност и правда. За председника Посланичке групе одређен је народни посланик Стефан Кркобабић, а за његовог заменика народни посланик хаџи Милорад Стошић;
* Посланичка група СРПСКИ ПОКРЕТ ДВЕРИ – ПАТРИОТСКИ БЛОК. За председника Посланичке групе одређен је народни посланик Бошко Обрадовић, а за његовог заменика народни посланик Иван Костић;
* Посланичка група САВЕЗ ВОЈВОЂАНСКИХ МАЂАРА. За председника Посланичке групе одређен је народни посланик др Балинт Пастор, а за његовог заменика народни посланик Елвира Ковач;
* Посланичка група ЗЕЛЕНО – ЛЕВИ КЛУБ, НЕ ДАВИМО БЕОГРАД, МОРАМО. За председника Посланичке групе одређен је народни посланик Радомир Лазовић, а за његовог заменика народни посланик Биљана Ђорђевић;
* Посланичка група ЕВРОПСКИ РЕГИОНИ – Војводина, Санџак, Прешевска долина. За председника Посланичке групе одређен је народни посланик Александар Оленик, а за његовог заменика народни посланик Енис Имамовић.

Затим је Народна скупштина наставила рад по дневном реду и прешла на **2. тачку дневног реда** **– ИЗБОР ПРЕДСЕДНИКА НАРОДНЕ СКУПШТИНЕ.**

Председавајући Владета Јанковић је обавестио да је, у складу са чланом 9. Пословника Народне скупштине, примио један предлог кандидата за председника Народне скупштине и да је за председника Народне скупштине предложен народни посланик др Владимир Орлић, изабран са Изборне листе АЛЕКСАНДАР ВУЧИЋ – Заједно можемо све.

Представник предлагача, народни посланик Миленко Јованов, образложио је предлог.

Затим су на повреде Пословника указали народни посланици: Борислав Новаковић - на повреду члана 104. Пословника и затражио да се Народна скупштина, у Дану за гласање, изјасни о томе, Мирослав Алексић - на повреду члана 107. Пословника и затражио да се Народна скупштина, у Дану за гласање, изјасни о томе, др Зоран Лутовац - на повреду члана 109. Пословника и затражио да се Народна скупштина, у Дану за гласање, изјасни о томе, Радомир Лазовић - на повреду члана 106. Пословника и затражио да се Народна скупштина, у Дану за гласање, изјасни о томе и Срђан Миливојевић - на повреду члана 105. Пословника, а затим се за реч јавио представник предлагача, после чега су на повреде Пословника указали народни посланици Ђорђе Милићевић - на повреде чл. 27. и 106. Пословника и Борислав Новаковић - на повреду члана 104. Пословника, након чега се за реч јавио представник предлагача.

Председавајући је, сагласно члану 9. став 4. Пословника, отворио претрес о предлогу кандидата за председника Народне скупштине.

У претресу о предлогу кандидата за председника Народне скупштине, учествовали су народни посланици: Александар Оленик, председник Посланичке групе ЕВРОПСКИ РЕГИОНИ – Војводина, Санџак, Прешевска долина (затим су уследиле узајамне реплике представника предлагача и народног посланика Александра Оленика, после чега се за реч јавио представник предлагача), др Балинт Пастор, председник Посланичке групе САВЕЗ ВОЈВОЂАНСКИХ МАЂАРА, Радомир Лазовић, председник Посланичке групе ЗЕЛЕНО – ЛЕВИ КЛУБ, НЕ ДАВИМО БЕОГРАД, МОРАМО (на повреду члана 106. Пословника указао је народни посланик Ђорђе Милићевић, после чега је на излагање народног посланика Радомира Лазовића реплицирала народни посланик Ана Брнабић, а затим се за реч јавио представник предлагача), Бошко Обрадовић, председник Посланичке групеСРПСКИ ПОКРЕТ ДВЕРИ – ПАТРИОТСКИ БЛОК (коме је реплицирала народни посланик Ана Брнабић, затим је на повреду члана 103. став 1. Пословника указао народни посланик Владимир Гајић и затражио да се Народна скупштина, у Дану за гласање, изјасни о томе, после чега је на излагање народног посланика Ане Брнабић реплицирао народни посланик Бошко Обрадовић, коме је реплицирао народни посланик Горан Весић, након чега се за реч, по Пословнику, јавио народни посланик мр Иван Костић, а на излагање народног посланика Горана Весића реплицирао је народни посланик Бошко Обрадовић, након чега се за реч јавио представник предлагача), Стефан Кркобабић, председник Посланичке групе ПУПС – Солидарност и правда (на повреду члана 106. став 1. Пословника указао је народни посланик Радомир Лазовић), Бранимир Јовановић, председник Посланичке групеСоцијалдемократска партија Србије, Драган Марковић, председник Посланичке групе ЈЕДИНСТВЕНА СРБИЈА и Небојша Зеленовић, председник Посланичке групеМОРАМО – ЗАЈЕДНО (затим се за реч, по Пословнику, јавио народни посланик Верољуб Арсић, који је указао на повреду члана 106. Пословника и затражио да се Народна скупштина, у Дану за гласање, изјасни о томе, после чега је на излагање народног посланика Небојше Зеленовића реплицирао народни посланик Владимир Ђукановић, након чега се за реч јавио представник предлагача, после чијег излагања су на повреде Пословника указали народни посланици др Ђорђе Микетић - на повреду члана 107. Пословника и затражио да се Народна скупштина, у Дану за гласање, изјасни о томе, Александар Јовановић - на повреду члана 106. Пословника и Биљана Пантић Пиља - на повреду члана 27. Пословника, након чега се за реч јавио представник предлагача, после чијег излагања су на повреде Пословника указали народни посланици Небојша Зеленовић - на повреду члана 104. Пословника, Ђорђе Милићевић - на повреде чл. 103, 108. и 109. Пословника и Владимир Ђукановић - на повреду члана 107. Пословника, после чијег излагања је председавајући, у складу са чланом 87. Пословника, одредио паузу од једног часа.

После паузе, седница је настављена у 15 часова и 15 минута.

Затим је председавајући, народни посланик Верољуб Ставановић, сагласно члану 87. Пословника, продужио рад Народне скупштине и после 18,00 часова, а у наставку претреса учествовали су народни посланици: Милица Ђурђевић Стаменковски, председник Посланичке групеСрпска странка Заветници (после чијег излагања су на повреде Пословника указали народни посланици хаџи Милорад Стошић - на повреду члана 106. Пословника и затражио да се Народна скупштина, у Дану за гласање, изјасни о томе и Борко Стефановић - на повреде чл. 27. и 104. Пословника, после чега је на излагање народног посланика Милице Ђурђевић Стаменковски реплицирала народни посланик Наташа Јовановић, након чега су на повреде Пословника указали народни посланици Драган Николић - на повреду члана 106. Пословника, Радомир Лазовић - на повреду члана 106. став 1. Пословника и Борко Стефановић - на повреду члана 108. Пословника, а затим су на излагање народног посланика Наташе Јовановић реплицирали народни посланици Милица Ђурђевић Стаменковски и Владимир Гајић), др Зоран Лутовац, председник Посланичке групе ДЕМОКРАТСКА СТРАНКА – ДС (после чијег излагања су на повреде Пословника указали народни посланици: Владимир Ђукановић - на повреде чл. 106. и 107. Пословника, др Зоран Лутовац - на повреду члана 109. Пословника, Роберт Козма - на повреде чл. 27. и 108. Пословника и проф. др Јахја Фехратовић - на повреду члана 107. Пословника, а затим се за реч јавио представник предлагача, коме је реплицирао народни посланик др Зоран Лутовац, а на повреду члана 108. став 1. Пословника указала је народни посланик Горица Гајић, после чега је на излагање представника предлагача реплицирала народни посланик Татјана Манојловић), Мирослав Алексић, председник Посланичке групе Народна странка (затим се за реч јавио представник предлагача, после чега је на повреду члана 106. Пословника указао народни посланик Борислав Новаковић, а на излагање представника предлагача реплицирао је народни посланик Мирослав Алексић, а затим је након излагања представника предлагача, на повреду члана 96. Пословника, указала народни посланик проф. др Јелена Јеринић и затражила да се Народна скупштина, у Дану за гласање, изјасни о томе), Војислав Михаиловић, заменик председника Посланичке групе НАДА – НОВИ ДСС – ПОКС, Мариника Тепић, председник Посланичке групеУЈЕДИЊЕНИ – ССП, ПСГ, СИНДИКАТ СЛОГА, ПЗП (на повреде Пословника указали су народни посланици проф. др Марко Атлагић - на повреду члана 107. Пословника и Борко Стефановић - на повреду члана 108. Пословника, после чега су уследиле узајамне реплике народних посланика Ане Брнабић и Маринике Тепић), Ђорђе Милићевић, заменик председника Посланичке групе ИВИЦА ДАЧИЋ - Социјалистичка партија Србије (СПС) и Марина Рагуш, заменик председника Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“ (на повреду члана 106. став 1. Пословника указали су народни посланици Миодраг Гавриловић и Радомир Лазовић, после чега је на излагање народног посланика Марине Рагуш реплицирао народни посланик др Зоран Лутовац, а на излагање народних посланика др Зорана Лутовца и Радомира Лазовића, реплицирала је народни посланик Марина Рагуш).

У наставку претреса учествовали су народни посланици: Енис Имамовић, проф. др Јахја Фехратовић, Роберт Козма, Бошко Обрадовић (коме је реплицирао народни посланик Енис Имамовић), хаџи Милорад Стошић, Живота Старчевић, Александар Јовановић (коме је реплицирао представник предлагача, после чега су уследиле узајамне реплике народних посланика Игора Брауновића и Александра Јовановића, након чега је на излагање народног посланика Александра Јовановића реплицирао народни посланик Владимир Ђукановић), Милица Ђурђевић Стаменковски, проф. др Јелена Јеринић, Небојша Новаковић, Владимир Гајић, Татјана Манојловић, др Муамер Бачевац, Душан Радосављевић, Синиша Ковачевић, Јанко Веселиновић (коме је реплицирао народни посланик Владимир Ђукановић), Ивица Дачић (коме је реплицирао народни посланик Војислав Михаиловић), Александар Мирковић (коме је реплицирао народни посланик Владета Јанковић)иПавле Грбовић,заменик председника Посланичке групеУЈЕДИЊЕНИ – ССП, ПСГ, СИНДИКАТ СЛОГА, ПЗП (на повреде Пословника указали су народни посланици Никола Нешић - на повреду члана 93. Пословника, Стефан Јовановић - на повреду члана 96. Пословника и Срђан Миливојевић - на повреду члана 97. Пословника).

Након излагања представника предлагача, народног посланика Миленка Јованова, председавајући је обавестио народне посланике да је народни посланик Ана Брнабић, сагласно члану 132. Закона о избору народних посланика, председнику Народне скупштине, у писаном облику, поднела оставку на функцију народног посланика, после чега је закључио претрес о предлогу кандидата за председника Народне скупштине и одредио паузу од 15 минута.

После паузе, седница је настављена у 20 часова и 50 минута.

Председавајући Владета Јанковић је, сагласно члану 9. став 5. Пословника, утврдио Листу кандидата за председника Народне скупштине на којој је један кандидат - народни посланик др Владимир Орлић.

 Пре приступања избору председника Народне скупштине, председавајући је подсетио да је потребно да Народна скупштина одлучи да ли ће се о избору за председника гласати тајно или јавно, а јавно се гласа прозивком народних посланика и предложио да се избор председника Народне скупштине обави јавним гласањем - прозивком народних посланика.

 Народна скупштина је, већином гласова (од 223 присутна народна посланика, 209 је гласало за, два против, а 12 није гласало), прихватила предлог председавајућег да се избор председника Народне скупштине обави јавним гласањем - прозивком народних посланика.

 Затим је Народна скупштина приступила јавном гласању за избор председника Народне скупштине прозивком народних посланика на начин и по поступку утврђеном чланом 131. Пословника.

 Након спроведеног јавног гласања - прозивком народних посланика и утврђивања резултата гласања, председавајући је обавестио да су од 230 народних посланика који су приступили гласању за кандидата за председника Народне скупштине др Владимира Орлића, гласала 154 народна посланика, а 76 је гласало против.

 На основу резултата гласања, председавајући је констатовао да је Народна скупштина, већином гласова свих народних посланика, изабрала др Владимира Орлића за председника Народне скупштине, а затим је, у име народних посланика и у своје име, честитао председнику Народне скупштине на избору.

 Затим се председник Народне скупштине др Владимир Орлић обратио народним посланицима и захвалио на поверењу које су му указали избором за председника Народне скупштине, после чега је одредио паузу од 15 минута.

После паузе, седница је настављена у 22 часа и 25 минута.

Затим је Народна скупштина прешла на **3. тачку дневног реда** **– ИЗБОР ПОТПРЕДСЕДНИКА НАРОДНЕ СКУПШТИНЕ.**

 Председник Народне скупштине је подсетио да је чланом 14. Пословника Народне скупштине прописано да Народна скупштина утврђује број потпредседника на предлог председника Народне скупштине. Сагласно наведеној одредби Пословника и обављеним консултацијама са представницима посланичких група, председник је предложио да Народна скупштина утврди да у овом сазиву има седам потпредседника.

 Затим је председник обавестио да је, у складу са чланом 15. Пословника, примио предлогe за седам кандидата за потпредседнике Народне скупштине и да су кандидати за потпредседнике Народне скупштине народни посланици: др Зоран Лутовац, изабран са Изборне листе Мариника Тепић – Уједињени за победу Србије (Странка слободе и правде, Народна странка, Демократска странка, ДЗВМ – VMDK, Странка Македонаца Србије, Покрет слободних грађана, Удружени синдикати Србије „Слога“, Покрет за преокрет, Покрет Слободна Србија, Влашка странка), Сандра Божић, изабрана са Изборне листе АЛЕКСАНДАР ВУЧИЋ – Заједно можемо све, Снежана Пауновић, изабрана са Изборне листе ИВИЦА ДАЧИЋ – ПРЕМИЈЕР СРБИЈЕ, Елвира Ковач, изабрана са Изборне листе Савез војвођанских Мађара - Иштван Пастор, Божидар Делић, изабран са Изборне листе ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива - Демократска странка Србије (ДСС) - За Краљевину Србију (МОНАРХИСТИ) - Војислав Михаиловић, Усаме Зукорлић, изабран са Изборне листе МУФТИЈИН АМАНЕТ – Странка правде и помирења (СПП) – Усаме Зукорлић/MUFTIJIN AMANET – Stranka pravde i pomirenja (SPP) – Usame Zukorlić и Борко Стефановић, изабран са Изборне листе Мариника Тепић – Уједињени за победу Србије (Странка слободе и правде, Народна странка, Демократска странка, ДЗВМ – VMDK, Странка Македонаца Србије, Покрет слободних грађана, Удружени синдикати Србије „Слога“, Покрет за преокрет, Покрет Слободна Србија, Влашка странка).

 Након тога, председник је отворио претрес о предлозима кандидата за потпредседнике Народне скупштне.

 Представник предлагача, народни посланик Драгана Ракић, образложила је предлог да се за потпредседника Народне скупштине изабере народни посланик др Зоран Лутовац, након чијег излагања је председник закључио претрес.

Народна скупштина је, већином гласова (од 216 присутних народних посланика, 211 је гласало за, а пет није гласало), утврдила да у овом сазиву има седам потпредседника.

Затим је председник, сагласно члану 16. став 5. Пословника, по азбучном реду презимена, утврдио листу кандидата за потпредседнике Народне скупштине:

 1. Сандра Божић,

 2. Божидар Делић,

 3. Усаме Зукорлић,

 4. Елвира Ковач,

 5. др Зоран Лутовац,

 6. Снежана Пауновић и

 7. Борко Стефановић.

Пре преласка на гласање, председник је подсетио да, ако Народна скупштина одлучи да се гласа јавно, према члану 17. став 2. Пословника, гласа се прозивком.

Народна скупштина је, већином гласова (од 217 присутних народних посланика, 171 је гласао за, 14 против, а 32 нису гласала), прихватила предлог председника да се избор потпредседника Народне скупштине обави јавним гласањем, прозивком народних посланика.

Председник је подсетио да Народна скупштина, према члану 104. став 1. Устава Републике Србије, бира потпредседнике Народне скупштине већином гласова свих народних посланика.

Затим је Народна скупштина приступила јавном гласању за избор потпредседника Народне скупштине прозивком народних посланика на начин и по поступку утврђеном чланом 131. Пословника.

Пошто је закључио гласање, председник је констатовао да је Народна скупштина, већином гласова свих народних посланика, за потпредседнике Народне скупштине изабрала народне посланике Сандру Божић (194 народна посланика су гласала за), Божидара Делића (197 народних посланика је гласало за), Усамеа Зукорлића (195 народних посланика је гласало за), Елвиру Ковач (194 народна посланика су гласала за), др Зорана Лутовца (207 народних посланика је гласало за), Снежану Пауновић (194 народна посланика су гласала за) и Борка Стефановића (204 народна посланика су гласала за), након чега је, у име народних посланика и у своје име, честитао потпредседницима Народне скупштине на избору.

Затим је Народна скупштина прешла на **4. тачку дневног реда – ИМЕНОВАЊЕ ГЕНЕРАЛНОГ СЕКРЕТАРА НАРОДНЕ СКУПШТИНЕ.**

Председник Народне скупштине је отворио претрес о Предлогу за именовање генералног секретара Народне скупштине.

С обзиром да се нико од народних посланика није јавио за реч, председник је закључио претрес.

Народна скупштина је, већином гласова од укупног броја народних посланика (од 212 присутних народних посланика, 182 су гласала за, пет против, десет се уздржало, а 15 није гласало), именовала Срђана Смиљанића за генералног секретара Народне скупштине Републике Србије.

Председник је, у име народних посланика и у своје име, честитао Срђану Смиљанићу на именовању за генералног секретара Народне скупштине.

Затим је Народна скупштина је прешла на **5. тачку дневног реда** **– ИЗБОР ЧЛАНОВА РАДНИХ ТЕЛА НАРОДНЕ СКУПШТИНЕ.**

 Председник Народне скупштине је, сагласно члану 192. став 3. Пословника Народне скупштине, отворио јединствени претрес оПредлогу одлуке.

 У јединственом претресу су учествовали народни посланици Усаме Зукорлић (након чега је на повреду члана 108. Пословника указао народни посланик Радомир Лазовић, а председник је дао објашњење) и Ивица Дачић, након чега је председник закључио јединствени претрес о Предлогу одлуке.

 Народна скупштина је, већином гласова од укупног броја народних посланика (од 210 присутних народних посланика, 206 је гласало за, а четири нису гласала), усвојила Предлог одлуке о избору чланова и заменика чланова одбора Народне скупштине Републике Србије, са исправком, у целини.

Затим је Народна скупштина прешла на **6. тачку дневног реда** **– ИЗБОР ЧЛАНОВА СТАЛНИХ ПАРЛАМЕНТАРНИХ ДЕЛЕГАЦИЈА У МЕЂУНАРОДНИМ ИНСТИТУЦИЈАМА.**

 Председник Народне скупштине је, сагласно члану 192. став 3. Пословника Народне скупштине, отворио јединствени претрес о Предлогу одлуке о саставу сталних делегација Народне скупштине Републике Србије у међународним парламентарним институцијама и Предлогу одлуке о саставу Парламентарног одбора за стабилизацију и придруживање.

 Пошто се нико од народних посланика није јавио за реч, председник је закључио јединствени претрес.

 Народна скупштина је, већином гласова свих народних посланика (од 211 присутних народних посланика, 206 је гласало за, два су се уздржала, а три нису гласала), усвојила Предлог одлуке о саставу сталних делегација Народне скупштине Републике Србије у међународним парламентарним институцијама, у целини.

 Народна скупштина је, већином гласова свих народних посланика (од 211 присутних народних посланика, 202 су гласала за, један се уздржао, а осам није гласало), усвојила Предлог одлуке о саставу Парламентарног одбора за стабилизацију и придруживање, у целини.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

 Народна скупштина је одлучила да није било повреде члана 104. Пословника, на коју је указао народни посланик Борислав Новаковић, на седници 2. августа 2022. године, у 10 часова и 31 минут (од 208 присутних народних посланика, 31 је гласао за, 13 против, а 164 нису гласала), члана 107. Пословника, на коју је указао народни посланик Мирослав Алексић, на седници 2. августа 2022. године, у 10 часова и 32 минута (од 205 присутних народних посланика, 33 су гласала за, четири против, а 168 није гласало), члана 109. Пословника, на коју је указао народни посланик др Зоран Лутовац, на седници 2. августа 2022. године, у 10 часова и 34 минута (од 203 присутна народна посланика, 33 су гласала за, шест против, а 164 нису гласала), члана 106. Пословника, на коју је указао народни посланик Радомир Лазовић, на седници 2. августа 2022. године, у 10 часова и 35 минута (од 202 присутна народна посланика, 37 је гласало за, три против, један се уздржао, а 161 није гласао), члана 103. став 1. Пословника, на коју је указао народни посланик Владимир Гајић, на седници 2. августа 2022. године, у 12 часова и 20 минута (од 202 присутна народна посланика, 29 је гласало за, један против, а 172 нису гласала), члана 106. Пословника, на коју је указао народни посланик Верољуб Арсић, на седници 2. августа 2022. године, у 13 часова и 33 минута (од 202 присутна народна посланика, 13 је гласало за, 17 против, један се уздржао, а 171 није гласао), члана 107. Пословника, на коју је указао народни посланик др Ђорђе Микетић, на седници 2. августа 2022. године, у 13 часова и 47 минута (од 201 присутног народног посланика, 27 је гласало за, три против, а 171 није гласао), члана 106. Пословника, на коју је указао народни посланик хаџи Милорад Стошић, на седници 2. августа 2022. године, у 15 часова и 35 минута (од 200 присутних народних посланика, девет је гласало за, десет против, а 181 није гласао) и члана 96. Пословника, на коју је указала народни посланик проф. др Јелена Јеренић, на седници 2. августа 2022. године, у 16 часова и 50 минута (од 200 присутних народних посланика, 27 је гласало за, три против, а 170 није гласало).

 Пошто је Народна скупштина обавила разматрање свих тачака дневног реда ове седнице и одлучивање о њима, председник Народне скупштине је, сагласно члану 102. Пословника, закључио Прву седницу Народне скупштине Републике Србије у Тринаестом сазиву.

 Седница је закључена у 00 часова и 15 минута.

 ГЕНЕРАЛНИ СЕКРЕТАР ПРЕДСЕДНИК

 Срђан Смиљанић др Владимир Орлић